laion/Wikipedia-Exotic huggingface dataset:
সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান

সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান (তিব্বতি: ས་བཟང་མ་ཏི་པཎ་ཆེན་བློ་གྲོས་རྒྱལ་མཚན།, ওয়াইলি: sa bzang ma ti paN chen blo gros rgyal mtshan) (১২৯৪-১৩৭৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন। সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ১২৯৪ খ্রিষ্টাব্দে ম্ঙ্গা'-রিস (ওয়াইলি: mnga' ris) অঞ্চলে জন্মগ্রহণ করেন। পনেরো বছর বয়সে তাকে স্ন্যে-থাং (ওয়াইলি: snye thang) বৌদ্ধবিহারের প্রধান ব্ক্রা-শিস-সেং-গে (ওয়াইলি: bkra shis seng ge) দীক্ষাদান করেন। তিনি রা-লুং বৌদ্ধবিহারে অভিধর্ম ও বোধিসত্ত্বচর্যাবতার এবং সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান (ওয়াইলি: 'jam dbyangs chos kyi rgyal mtshan) নামক বৌদ্ধ পণ্ডিতের নিকট হেবজ্র তন্ত্র সম্বন্ধে শিক্ষালাভ করেন। এরপর জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও প্রজ্ঞাপারমিতা সম্বন্ধে শিক্ষালাভ করেন। এছাড়া তিনি কুন-স্পাংস-ছোস-গ্রাগ্স-দ্পাল-ব্জাং ও জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম দুই প্রধান শিষ্যের নিকট শিক্ষালাভ করেন। দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট তিনি সংস্কৃত অধ্যয়ন করেন। জ্লা-বা-র্গ্যাল-ম্ত্শান (ওয়াইলি: zla ba rgyal mtshan) নামক বৌদ্ধ পণ্ডিতের অনুরোধে তিনি সা-ব্জাং-দ্গা'-ল্দান (ওয়াইলি: sa bzang dga' ldan) বৌদ্ধবিহারে বিমলপ্রভা সম্বন্ধে শিক্ষাদান করেন এবং পরবর্তীকালে ঐ বিহারের প্রধান হিসেবে নির্বাচিত হন সা-ব্জাং-মা-তি-পান-ছেন উপাধি লাভ করেন। ১৩৩৪ খ্রিষ্টাব্দে তিনি ও জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়। Stearns, Cyrus (আগস্ট ২০০৮)। "Sabzang Mati Paṇchen Lodro Gyeltsen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-১০।
খ্রো-ফু-লো-ত্সা-বা-ব্যাম্স-পা-দ্পাল

খ্রো-ফু-লো-ত্সা-বা-ব্যাম্স-পা-দ্পাল (ওয়াইলি: khro phu lo tsA ba byams pa dpal) (১১৭২-১২৩৬) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের খ্রো-ফু-ব্কা'-ব্র্গ্যুদ (ওয়াইলি: khro phu bka' brgyud) ধর্মীয় গোষ্ঠীর প্রতিষ্ঠাতা। খ্রো-ফু-লো-ত্সা-বা-ব্যাম্স-পা-দ্পাল ১১৭২ খ্রিষ্টাব্দে মধ্য তিব্বতের নিম্ন শাব উপত্যকায় জন্মগ্রহণ করেন। তার পিতার নাম ছিল জো-ফান (ওয়াইলি: jo phan) এবং মাতার নাম ছিল ব্স্রেগ্স-মো-গ্সাল-ব্যেদ (ওয়াইলি: bsregs mo gsal byed)। আট বছর বয়সে তিনি তার খুল্লতাত গ্যাল-ত্শা-রিন-ছেন-ম্গোনের নিকট দীক্ষালাভ করেন এবং তার নতুন নাম রাখা হয় ত্শুল-খ্রিম্স-শেস-রাব (ওয়াইলি: tshul khrims shes rab) এরপর তিনি সা-স্ক্যা বৌদ্ধবিহারে ঝাং-দ্গে-বা (ওয়াইলি: zhang dge ba) নামক পণ্ডিতের নিকট সংস্কৃত শিক্ষালাভ করেন। উনিশ বছর বয়সে ভিক্ষুর শপথ গ্রহণের সময় তার নাম রাখা হয় ব্যাম্স-পা-দ্পাল। গ্যাল-ত্শা-রিন-ছেন-ম্গোনের মৃত্যুর পর তিনি নেপাল যাত্রা করে ভারতীয় পণ্ডিত বুদ্ধশ্রীর নিকট সূত্র ও তন্ত্র অধ্যয়ন করেন। শিক্ষাশেষে তিনি মিত্রযোগী নামক এক ভারতীয় তন্ত্র সাধককে তিব্বতে নিয়ে যান, যার শিক্ষা তিব্বতী বৌদ্ধধর্মে প্রচুর প্রভাব বিস্তার করে। দেড় বছর পরে মিত্রযোগীকে নেপাল পর্যন্ত পৌঁছে দিতে যাওয়ার সময় তিনি ১২০০ খ্রিষ্টাব্দে বুদ্ধশ্রীকে তিব্বতে আমন্ত্রণ জানান। উভয়ে মধ্য তিব্বতে দুই বছর বৌদ্ধ ধর্মশাস্ত্র অনুবাদকর্মে ব্যস্ত থাকেন। ১২০৪ খ্রিষ্টাব্দে ব্যাম্স-পা-দ্পাল চুম্বী উপত্যকা হয়ে অসম প্রবেশ করে বিখ্যাত ভারতীয় বৌদ্ধ পন্ডীত শাক্যশ্রীভদ্রকে তিব্বত যাওয়ার আমন্ত্রণ জানান। এক দশক ধরে তিনি শাক্যশ্রীভদ্রকে অনুবাদে সহায়তা করেন এবং লো-ত্সা-বা বা অনুবাদক হিসেবে খ্যাত হন। খ্রো-ফু-লো-ত্সা-বা-ব্যাম্স-পা-দ্পাল শাব উপত্যকায় তামা দিয়ে তৈরী চল্লিশ মিটার উচ্চ একটি মৈত্রেয় বুদ্ধ নির্মাণ করান। ১২০১ খ্রিষ্টাব্দে এই মূর্তি নির্মাণের পরিকল্পনা শুরু হয়, ১২০৩ খ্রিষ্টাব্দে কাজ শুরু হয় এবং আরো দশ বছর পরে এই নির্মাণ সম্পন্ন হয়। শাক্যশ্রীভদ্র ও বুদ্ধশ্রীকে দর্শন করতে আসা অসংখ্য পুণ্যার্থীদের উপহার সামগ্রী থেকে এই মূর্তি নির্মাণের খরচ উঠে আসে। ১৭১৭ খ্রিষ্টাব্দে মঙ্গোল আক্রমণে এই মূর্তি ধ্বংসপ্রাপ্ত হয়। খ্রো-ফু-লো-ত্সা-বা-ব্যাম্স-পা-দ্পাল তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের একটি নতুন শাখা সম্প্রদায় স্থাপন করেন। এই নতুন ধর্মীয় গোষ্ঠী খ্রো-ফু-ব্কা'-ব্র্গ্যুদ নামে পরিচিত হয়। এই গোষ্ঠীর সর্বাপেক্ষা বিখ্যাত পণ্ডিত ছিলেন বু-স্তোন-রিন-ছেন-গ্রুব যার প্রভাবে এই গোষ্ঠীর শিক্ষাপদ্ধতি সা-স্ক্যা ও দ্গে-লুগ্স ধর্মসম্প্রদায়ে প্রবেশ করে। Martin, Dan (আগস্ট ২০০৮)। "Tropu Lotsāwa Jampa Pel"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-১০।
স্কাই নিউজ

স্কাই নিউজ হল ব্রিটেন ভিত্তিক একটি ২৪ ঘণ্টার সম্প্রচারিত মাল্টি মিডিয়া সংবাদভিত্তিক চ্যানেল। এটি অনলাইন, টেলিভিশনে বিরামহীন চলমান সংবাদ প্রদান করে, এবং একটি মোবাইল ডিভাইস পরিসীমা - ভাল হিসাবে ইউ কে বাণিজ্যিক বেতার কেন্দ্র থেকে জাতীয় এবং আন্তর্জাতিক রেডিও সংবাদ একটি পরিষেবা প্রদান হিসাবে. এটি টেলিভিশনে বিরামহীন চলমান সংবাদ প্রদান করে, অনলাইন এবং একটি মোবাইল ডিভাইস পরিসীমা - এছাড়াও ইউকে বাণিজ্যিক বেতার কেন্দ্র থেকে জাতীয় এবং আন্তর্জাতিক রেডিও সংবাদ একটি পরিষেবা দিয়ে থাকে। খবরের এই চ্যানেলটি সর্বশেষ ব্রেকিং নিউজ সহ ঘূর্ণায়মান খবরেরর উপর বেশি জোর দিয়ে থাকে। ১৯৮৯ সালে ২৪ ঘণ্টার টেলিভিশন নিউজ চ্যানেল হিসেবে চালু হওয়ার পর থেকে স্কাই নিউজ তার ওয়েবসাইট এবং মোবাইল অ্যাপ্লিকেশনের মাধ্যমে ডিজিটাল ভার্সনে সেবা প্রদান করে থাকে। পাশাপাশি মার্কিন যুক্তরাষ্ট্র এবং সারা বিশ্বের খবর পরিষেবার জন্য একটি বিশেষ কন্টেন্ট প্রদানকারী হিসেবে মর্যাদা লাভ করেছে। ঘরোয়া টেলিভিশন চ্যানেল ছাড়াও, স্কাই নিউজ ইউকে চ্যানেলের স্থানীয় সংস্করণ পরিচালিত হয়: তবে পূর্বে স্কাই নিউজ অস্ট্রেলিয়া ও স্কাই নিউজ আরব এবং স্কাই নিউজ আয়ারল্যান্ড পরিচালিত হত। নিম্নলিখিত অনুষ্ঠানমালা বর্তমান স্কাই নিউজ সম্প্রচার হয়ে থাকে: বাউল্টন এন্ড কো সিবিএস ইভেনিং নিউজ জেফ রান্ডাল লাইভ মুরনাঘন নিউজ, স্পোর্টস এন্ড ওয়েদার প্রেস প্রিভিউ স্কাই নিউজ এ্যাট টেন স্কাই ওয়ার্ল্ড নিউজ স্কাই নিউজ সানরাইজ স্কাই নিউজ ব্যুরোর অবস্থানে: কিছু স্বাধীন, অন্যান্য ২১ শতক ফক্স নেটওয়ার্কের বা অন্যান্য আন্তর্জাতিক অনুমোদনকারীদের সাথে যৌথরূপে ব্যবহৃত হয়। বেইজিং,চীন গণপ্রজাতন্ত্রী ব্রাসেলস, বেলজিয়াম দুবাই, সংযুক্ত আরব আমিরাত জেরুসালেম, ইস্রায়েল জোহানেসবার্গ, দক্ষিণ আফ্রিকা মস্কো, রাশিয়া (এনটিভি রাশিয়া সাথে) নয়া দিল্লি, ভারত (ফক্স নিউজ চ্যানেল এবং ফক্স বিজনেস নেটওয়ার্ক সাথে) নিউ ইয়র্ক সিটি, মার্কিন যুক্তরাষ্ট্র সিডনি অস্ট্রেলিয়া (সাথে স্কাই নিউজ অস্ট্রেলিয়া) ওয়াশিংটন, ডিসি, মার্কিন যুক্তরাষ্ট্র (সাথে ফক্স নিউজ চ্যানেল) অকল্যান্ড, নিউজিল্যান্ড ( নফকচ্চ স্কাই নিউজ নিউজিল্যান্ড) ব্রিসবেন, অস্ট্রেলিয়া (সাথে স্কাই নিউজ অস্ট্রেলিয়া) শিকাগো আইএল, মার্কিন যুক্তরাষ্ট্র (সাথে সিবিএস নিউজ) "Sky News: UK News, World News and Business News. The First for breaking global News!"। ৩ এপ্রিল ২০০৭।  Sky News Announces New Dubai Bureau ওয়েব্যাক মেশিনে আর্কাইভকৃত ২৪ ফেব্রুয়ারি ২০০৯ তারিখে Sky News Press Release, 4 February 2009 দাপ্তরিক ওয়েবসাইট Sky News International (Press Office) Sky Press Office for Sky News ইউটিউবে স্কাই নিউজের চ্যানেল টুইটারে স্কাই নিউজ গুগল+ এ স্কাই নিউজ ফেসবুকে স্কাই নিউজ TV Newsroom ওয়েব্যাক মেশিনে আর্কাইভকৃত ২৩ মার্চ ২০১৪ তারিখে SES guide to receiving Astra satellites SES guide to channels broadcasting on Astra satellites
র্গ্যাল-ত্শা-রিন-ছেন-ম্গোন

র্গ্যাল-ত্শা-রিন-ছেন-ম্গোন (ওয়াইলি: rgyal tsha rin chen mgon po) (১১১৮-১১৯৫) তিব্বতে খ্রো-ফু বৌদ্ধবিহারের প্রতিষ্ঠাতা ছিলেন। র্গ্যাল-ত্শা-রিন-ছেন-ম্গোন ১১১৮ খ্রিষ্টাব্দে তিব্বতের শাব উপত্যকায় গ্নুব্স (ওয়াইলি: gnubs) পরিবারগোষ্ঠীতে জন্মগ্রহণ করেন। তিনি পাঁচ বছর বয়স থেকে গ্নুর-ন্যি-মা (ওয়াইলি: gnur nyi ma), সামন্তশ্রী প্রভৃতি পন্ডিতদের নিকট শিক্ষালাভ করেন। উনিশ বছর বয়সে তিনি মধ্য তিব্বত যাত্রা করে দ্মার-ছোস-ক্যি-র্গ্যাল-পো (ওয়াইলি: dmar chos kyi rgyal po), মেস-স্তোন-কুন-দ্গা'-স্ন্যিং-পো (ওয়াইলি: mes ston kun dga' snying po), র্ঙ্গোগ-ম্দো-স্দে (ওয়াইলি: rngog mdo sde) প্রভৃতি বৌদ্ধ পন্ডিতদের নিকট অধ্যয়ন করেন। ফাগ-মো-গ্রু-পা-র্দো-র্জে-র্গ্যাল-পো তাকে মহামুদ্রা সম্বন্ধে শিক্ষদান করেন। তার অন্যান্য উল্লেখযোগ্য শিক্ষক ছিলেন স্গোম-পো-ত্শুল-খ্রিম্স-স্ন্যিং-পো ও গ্ত্সাং-পা-র্গ্যা-রাস-য়ে-শেস-র্দো-র্জে। চুয়ান্ন বছর বয়সে তিনি ভিক্ষুর শপথ ও বৌদ্ধধর্মে দীক্ষা গ্রহণ করেন। এরপরেই তিনি শাব উপত্যকায় খ্রো-ফু বৌদ্ধবিহার স্থাপন করেন। Martin, Dan (আগস্ট ২০০৮)। "Tropu Gyeltsa Rinchen Gon"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-১০।
ফ্রান্স ২৪

ফ্রান্স ২৪ (pronounced France vingt-quatre [fʁɑ̃s vɛ̃tkatʁ] on all three editions) হল প্যারিস ভিত্তিক একটি আন্তর্জাতিক খবর এবং বর্তমান চলমানভিত্তিক খবরের টেলিভিশন চ্যানেল। এটির বিবৃত উদ্দেশ্য অনুসারে, "একটি ফরাসি দৃষ্টিকোণ থেকে আন্তর্জাতিক বর্তমান ঘটনাবলী আচ্ছাদন করে এবং সারা ফরাসি মূল্যবোধ বহন করে"। চ্যানেলটি জ্যকস চিরাক এর প্রেসিডেন্সি অধীনে ২০০৬ সালের ৬ ডিসেম্বর সম্প্রচার শুরু হয়। এটির পরিসেবা বিদেশী বাজারের লক্ষ্য করা হয় এবং সারা বিশ্বে উপগ্রহ ও ক্যাবল অপারেটরদের মাধ্যমে সম্প্রচার করা হয়। ২০১০ সাল চলাকালে ফ্রান্স ২৪ চ্যানেলের নিজস্ব আইফোন অ্যাপ্লিকেশন এর মাধ্যমে সম্প্রচার শুরু করে। বিয়ন্ড বিজনেস – মার্কুস কার্লসন কর্তৃক হোস্ট করা হয় দ্যা বিজনেস ইন্টারভিউ – মার্কুস কার্লসন কর্তৃক হোস্ট করা হয় কালচার – ইভ জ্যাকসন, ক্যাথারিন নিকলসন কর্তৃক হোস্ট করা হয় কালচার ক্রিটিগ দ্যা ডিবেট – ফ্রান্সয়েস পিকার্ড ডাউন টু আর্থ – মাইরিড ডানডাস ইউরোপ ডিস্ট্রিক – ক্রিসটোফার রবাট ফ্যাশন ফোকাস ফ্রান্স বন এপেটিট হেলথ ইন দ্যা পেপারস – ফ্লোরেন্স ভিলেমিনট ইন দ্যা উইকিলিস – ফ্লোরেন্স ভিলেমিনট দ্যা ইন্টারভিউ লাইফস্টাইল মিডিয়া ওয়াচ - জেমস ক্রেডন দ্যা অবজারভার – ডেরাক থমসন প্লানেট হোপ – হান্নাহ মোফাট পলিটিক্স - মার্ক পেরেলম্যান France launches world TV channel, বিবিসি নিউজ France launches global news channel, আল জাজিরা ইংরেজি Channel provides market with Gallic spin[স্থায়ীভাবে অকার্যকর সংযোগ], সিএনএন "সংরক্ষণাগারভুক্ত অনুলিপি"। ৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৪।  "সংরক্ষণাগারভুক্ত অনুলিপি"। ১১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৪।  স্কাই নিউজ বিবিসি ওয়ার্ল্ড নিউজ উইকিমিডিয়া কমন্সে ফ্রান্স ২৪ সংক্রান্ত মিডিয়া রয়েছে। Official Website Official Dailymotion channel France 24 Added On DD Direct Plus[স্থায়ীভাবে অকার্যকর সংযোগ] ফেসবুকে FRANCE24.English, FRANCE24.Arabic, FRANCE24.Espanol ফ্রান্স ২৪ (English) ফেসবুকে FRANCE24.English, FRANCE24.Arabic, FRANCE24.Espanol ফ্রান্স ২৪ (French) গুগল+ এ France 24 (English) গুগল+ এ France 24 (French) টুইটারে ফ্রান্স ২৪ ইউটিউবে ফ্রান্স ২৪ চ্যানেল (English) ইউটিউবে ফ্রান্স ২৪ চ্যানেল (French) Observer France 24[স্থায়ীভাবে অকার্যকর সংযোগ] France 24 pre-launch promo trailer France 24's article on Center on Public Diplomacy's wikipedia ওয়েব্যাক মেশিনে আর্কাইভকৃত ১১ সেপ্টেম্বর ২০১৪ তারিখে
সাহাবউদ্দিন আহমেদ

একই নামের অন্যান্য ব্যক্তিবর্গের জন্য দেখুন শাহাবুদ্দিন আহমেদ (দ্ব্যর্থতা নিরসন)। সাহাবউদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। সাহাবউদ্দিন আহমেদের বাড়ি ফরিদপুর জেলা শহরের চরকমলাপুর। তার বাবার নাম গিয়াসউদ্দিন আহমেদ এবং মায়ের নাম লাইলী রশিদ।তার স্ত্রীর নাম রোকেয়া নার্গিস। তাঁদের এক মেয়ে, এক ছেলে। ১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) কর্মরত ছিলেন সাহাবউদ্দিন আহমেদ। মুক্তিযুদ্ধ শুরু হলে ৭ এপ্রিল ভারতে গিয়ে মুক্তিযুদ্ধের পক্ষে নানা সাংগঠনিক কাজ করতে থাকেন। ২৮ সেপ্টেম্বর মুক্তিবাহিনীর বিমানবাহিনী গঠিত হলে তিনি তাতে যোগ দেন। তিনি প্রথমে জঙ্গি বিমান চালনার প্রশিক্ষণ নেন। পরে লোক-সংকটের কারণে তাকে হেলিকপ্টারে স্থানান্তর করা হয়। তার হেলিকপ্টার চালনার পূর্ব অভিজ্ঞতা ছিল না। কয়েক দিনের প্রশিক্ষণে হেলিকপ্টার চালনায় তিনি দক্ষ হয়ে ওঠেন।যুদ্ধের পর ২০০৭ সালে বাংলাদেশ বিমানের চাকরি থেকে অবসর নেন। ১৯৭১ সালের ১১ ডিসেম্বর নরসিংদী জেলার রায়পুরা উপজেলায় খুব সকালে হেলিকপ্টারে করে ছত্রীসেনা নামায় মিত্রবাহিনী। পাকিস্তানিরা তাঁদের অ্যামবুশ করে। এতে ছত্রীসেনারা নিশ্চিত বিপর্যয়ের মুখে পড়েন। তখন মিত্রবাহিনী মুক্তিবাহিনীর নবগঠিত বিমানবাহিনীর সাহায্য কামনা করে। খবর পাওয়া মাত্র মুক্তিবাহিনীর বিমানবাহিনীর একটি ইউনিট অস্ত্রসজ্জিত হেলিকপ্টার নিয়ে রায়পুরায় রওনা হয়। সাহাবউদ্দিন আহমেদের পরিকল্পনা ছিল, তারা দূর থেকে আক্রমণ চালিয়ে চলে যাবেন। কিন্তু অবস্থার পরিপ্রেক্ষিতে তাঁদের ঝুঁকি নিয়ে বেশি নিচে নেমে আক্রমণ চালাতে হয়। বেশি নিচে নামার কারণে পাকিস্তান সেনারা হেলিকপ্টারে পাল্টা আক্রমণের চেষ্টা করে। সাহাবউদ্দিন আহমেদদের আক্রমণ এত জোরালো ও নিখুঁত ছিল যে সব বাধা উপেক্ষা করে তারা পাকিস্তানিদের ওপর সফল অপারেশন চালান। তাঁদের আক্রমণে পাকিস্তান সেনাবাহিনীর ২০ জন নিহত ও ২৪-২৫ জন আহত হয়। বাকিরা সেখান থেকে পালিয়ে যেতে বাধ্য হয়। এই অপারেশন শেষ করে সাহাবউদ্দিন আহমেদরা হেলিকপ্টার নিয়ে নিরাপদে ফিরে যান। সাহাবউদ্দিন আহমেদ ১০-১১টি অপারেশনে অংশ নিয়েছেন। তিনি আর দুটি অপারেশনে এ রকম বিরূপ অবস্থার মুখে পড়েছিলেন। যেকোনো সময় তার হেলিকপ্টার শত্রুর গুলিতে ধ্বংস হয়ে যেতে পারত। সেটা ৬ ডিসেম্বর মৌলভীবাজারে এবং ৭ ডিসেম্বর সিলেটের শমসেরপুরে পাকিস্তান সেনাবাহিনীর গুলিতে তার হেলিকপ্টার কিছুটা ক্ষতিগ্রস্ত হয়। হেলিকপ্টারে ছিলেন সাহাবউদ্দিন আহমেদ, বদরুল আলম ও একজন গানার। বীর উত্তম "দৈনিক প্রথম আলো, "তোমাদের এ ঋণ শোধ হবে না"| তারিখ: ১৯-০৫-২০১১"। ২০১৭-১২-১৬ তারিখে মূল থেকে আর্কাইভ করা। সংগ্রহের তারিখ ২০১৪-০৪-১০।  একাত্তরের বীরযোদ্ধাদের অবিস্মরণীয় জীবনগাঁথা (খেতাবপ্রাপ্ত মুক্তিযোদ্ধা সম্মাননা স্মারকগ্রন্থ)। জনতা ব্যাংক লিমিটেড। জুন ২০১২। পৃষ্ঠা ১০৩। আইএসবিএন 978-984-33-5144-9।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৪৪। আইএসবিএন 978-984-90253-7-5।
লুই আর্মস্ট্রং

লুই আর্মস্ট্রং (৪ আগস্ট ১৯০১- ৬ জুলাই ১৯৭১) (ডাকনাম সাচমো এবং পপস) ছিলেন একজন মার্কিন ট্রাম্পেট বাদক ও জ্যাজ সঙ্গীতশিল্পী। ১৯২০ সালের দিকে লুই আর্মস্ট্রং প্রথমে একজন দক্ষ ট্রাম্পেট ও কর্নেট বাদক হিসেবে খ্যাতিলাভ করলেও পরবর্তীতে জ্যাজ ঘরানার সঙ্গীতের দিকে ঝুঁকে পড়েন এবং একক ও সম্মিলিত পরিবেশনার উপরে মননিবেশ করেন। কর্কশ কণ্ঠস্বরের অধিকারী হওয়া স্বতেও জ্যাজ সঙ্গীতে তিনি ছিলেন স্বতন্ত্র, বিশেষ করে চাতুর্যপূর্ণ, ত্বরিত ও অবস্থা অনুযায়ী গান রচনা করার বিস্ময়কর প্রতিভার জন্য তিনি বিশেষভাবে পরিচিত। তার বিশেষ কণ্ঠস্বর, মঞ্চে গান গাওয়ার ভঙ্গি ও ট্রাম্পেটের উপর অভাবনীয় দক্ষতার জন্য জ্যাজ সংগীতের বাইরেও সংগীতের সমস্ত অঙ্গনেই তিনি প্রভাব বিস্তার করতে পেরেছিলেন। লুই আর্মস্ট্রং ছিলেন তার সময়ের বিনোদন জগতের প্রথম জনপ্রিয় আফ্রিকান-মার্কিনী যিনি মার্কিন বর্ণবৈষম্যের যুগেও সবার মাঝে প্রভাব বিস্তার করতে সক্ষম হয়েছিলেন। তার বিরল সংগীত প্রতিভার জন্যই কেবল সে সময়কার বর্ণবাদী সমাজের উচ্চ শ্রেণীর মানুষের সাথে তার সখ্যতা ছিল যা একজন সাধারণ কৃষ্ণাঙ্গের পক্ষে সম্ভব ছিল না। He preferred that his name be pronounced Louie. "It's like Louis Armstrong—he spelled his name Louis, but he liked it to be said as Louie," recalls Louie Bellson [১] ওয়েব্যাক মেশিনে আর্কাইভকৃত ১৯ নভেম্বর ২০০৮ তারিখে. Armstrong was registered as "Lewie" for the 1920 U.S. Census. On various live records he's called "Louie" on stage, such as on the 1952 "Can Anyone Explain?" from the live album In Scandinavia vol.1. It should also be noted that "Lewie" is the French pronunciation of "Louis" and is commonly used in Louisiana. However, when referring to himself in "Hello Dolly!," he pronounces his name as "Lewis" ("Hello, Dolly. This is Lewis, Dolly"), pronouncing the 's'. Armstrong said he was not sure exactly when he was born, but celebrated his birthday on July 4. He usually gave the year as 1900 when speaking in public (although he used 1901 on his Social Security and other papers filed with the government). Using Roman Catholic Church documents from when his grandmother took him to be baptized, New Orleans music researcher Tad Jones established Armstrong's actual date of birth as August 4, 1901. With various other collaborative evidence, this date is now accepted by Armstrong scholars. See also age fabrication Armstrong had no middle name, but a 1949 Time magazine profile gave him the middle name of Daniel. The census and baptismal records confirm he had no middle name. For "satchel-mouth." louis-armstrong.net – Sony BMG Music Entertainment[স্থায়ীভাবে অকার্যকর সংযোগ] Louis Armstrong by Nat Hentoff Obituary, NY Times Quotes and tributes Discography Filmography @ imdb.com The Louis Armstrong Society Jazz Band Louis Armstrong: A Life in Music – slideshow by Life magazine
শরফুদ্দীন আহমেদ

শরফুদ্দীন আহমেদ (জন্ম: অজানা - মৃত্যু: ১০ ফেব্রুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। শরফুদ্দীন আহমেদের পৈতৃক বাড়ি কুষ্টিয়া জেলার কুমারখালী উপজেলার সুলতানপুর গ্রামে। তার বাবার নাম মো. শামসুল আলম এবং মায়ের নাম হাসিনা আলম। চার ভাইবোনের মধ্যে তিনি ছিলেন দ্বিতীয়। ১৯৬৭ সালে বিমান চালানোর বাণিজ্যিক লাইসেন্স পান শরফুদ্দীন আহমেদ। ১৯৭১ সালে পূর্ব পাকিস্তান কৃষি বিভাগের প্ল্যান্ট প্রটেকশন কর্মকর্তা হিসেবে কাজ করতেন। মুক্তিযুদ্ধ শুরু হলে তিনি মে মাসে ভারতে যান। সেপ্টেম্বর মাসের শেষদিকে মুক্তিবাহিনীর বিমান উইং গঠিত হলে তাকে এতে অন্তর্ভুক্ত করা হয়। বিমান উইংয়ের প্রতিষ্ঠাতা সদস্য হিসেবে তিনি প্রশিক্ষণ নেন অটার বিমান দিয়ে যুদ্ধ করার। প্রথম অপারেশনের সুযোগ পান ৫ ডিসেম্বর। পরে তিনি অটার বিমান দিয়ে ৭ ও ৮ ডিসেম্বর মৌলভীবাজারে পাকিস্তানি সেনাবাহিনীর অবস্থানে আক্রমণ চালান। ১৯৭১ সালের ৫ ডিসেম্বর কুশিয়ারা নদীর তীরে ভারতের ছোট এক বিমান ক্ষেত্র থেকে আকাশে উড়ল ছোট একটি বিমান—‘অটার’। বিমানের চালকের আসনে শরফুদ্দীন আহমেদ ও আকরাম আহমেদ (বীর উত্তম)। আরও আছেন একজন গানার। বিমানে আছে রকেট ও মেশিনগান। স্বল্পগতির বিমানটি সীমান্ত অতিক্রম করে বাংলাদেশের ভেতরে ঢুকে এগিয়ে যেতে থাকল লক্ষ্যস্থলের দিকে। শরফুদ্দীন আহমেদ ও আকরাম আহমেদ যতটা সম্ভব কৌশলে বিমান চালিয়ে নিয়ে যাচ্ছেন। একসময় তারা পৌঁছে গেলেন লক্ষ্যস্থলে। তারপর আকাশের নির্দিষ্ট স্থানে বারবার চক্কর দিয়ে কয়েকটি রকেট ছুড়লেন। একই সময় গানার মেশিনগান দিয়ে গুলি করলেন। নিচে ভূমিতে থাকা পাকিস্তানি সেনারা জীবন বাঁচাতে ছোটাছুটি করতে থাকল। বিস্ফোরিত রকেটের স্প্লিন্টার ও গুলিতে নিহত এবং আহত হলো অনেক পাকিস্তানি সেনা। মুক্তিযুদ্ধের চূড়ান্ত পর্যায়ে মুক্তিবাহিনী মিত্রবাহিনীর সহযোগিতায় বৃহত্তর সিলেট মুক্ত করার জন্য যৌথভাবে অভিযান শুরু করে। তারা সীমান্ত অতিক্রম করে আটগ্রাম-চরখাই-সিলেট, জাফলং-ছোটখেল-গোয়াইনঘাট-কোম্পানিগঞ্জ-সালুটিকর-সিলেট এবং ছাতক-গোবিন্দগঞ্জ-লামাকাজিঘাট-সিলেট অক্ষ ধরে অগ্রসর হতে থাকেন। এ সময় পাকিস্তানি সেনারা সীমান্ত এলাকা থেকে পশ্চাদপসরণ করে বিভিন্ন স্থানে অবস্থান নেয়। তারা মুক্তিবাহিনী ও মিত্রবাহিনীকে প্রবল বাধা দিতে থাকে। এতে মুক্তিবাহিনী ও মিত্রবাহিনীর অগ্রযাত্রা শ্লথ হয়ে পড়ে। এ অবস্থায় পাকিস্তানি অবস্থানে বিমান থেকে হামলার প্রয়োজন হয়। তখন মুক্তিবাহিনীর নবগঠিত বিমান উইং পাকিস্তানি অবস্থানের ওপর বিমান থেকে হামলা করে মুক্তিবাহিনী ও মিত্রবাহিনীকে সাহায্য করতে থাকে। কুশিয়ারা নদীর তীরে এক স্থানে পাকিস্তানিরা বিপুল সেনা সমাবেশ ঘটায়। ওই পথ দিয়ে মুক্তিবাহিনী ও মিত্রবাহিনীর যোদ্ধারা অগ্রসর হচ্ছিলেন। শরফুদ্দীন আহমেদ ও আকরাম আহমেদ সাহসিকতার সঙ্গে পাকিস্তানি অবস্থানে হামলা চালিয়ে তাদের ছত্রভঙ্গ করে দেন। বিমান হামলায় বিপুলসংখ্যক পাকিস্তানি সেনা নিহত হয়। আহতও হয় অনেক। এরপর পাকিস্তানি সেনাদের মনোবল ভেঙে পড়ে। সেদিন ওই বিমান হামলা পরিচালনা ছিল যথেষ্ট ঝুঁকিপূর্ণ। কারণ, স্বল্পগতির অটার বিমানটি যেকোনো সময় পাকিস্তানি সেনাদের মেশিনগানের গুলিতে ভূপতিত হতে পারত। বীর উত্তম দৈনিক প্রথম আলো, "তোমাদের এ ঋণ শোধ হবে না"| তারিখ: ০৪-১২-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা (খেতাবপ্রাপ্ত মুক্তিযোদ্ধা সম্মাননা স্মারকগ্রন্থ)। জনতা ব্যাংক লিমিটেড। জুন ২০১২। পৃষ্ঠা ১০৫। আইএসবিএন 978-984-33-5144-9।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ৩৯। আইএসবিএন 978-984-90253-7-5।
হ্যারি নাইকুইস্ট

হ্যারি নাইকুইস্ট (ইংরেজি: Harry Nyquist) একজন সুয়েডীয় বংশোদ্ভূত মার্কিন ইলেকট্রনীয় (বৈদ্যুতিন) প্রকৌশলী যিনি যোগাযোগ তত্ত্ব ক্ষেত্রে গুরুত্বপূর্ণ অবদান রাখেন। নাইকুইস্ট ১৮৮৯ সালের ৭ই ফেব্রুয়ারি জন্মগ্রহণ করেন। তিনি ইউনিভার্সিটি অব নর্থ ডাকোটা থেকে তড়িৎ প্রকৌশলে ১৯১৪ সালে বিজ্ঞানে স্নাতক এবং ১৯১৫ সালে বিজ্ঞানে স্নাতকোত্তর উপাধি অর্জন করেন। তিনি ইয়েল বিশ্ববিদ্যালয় থেকে ১৯১৭ সালে পদার্থবিজ্ঞানে পিএইচডি উপাধি অর্জন করেন। তিনি ১৯১৭ থেকে ১৯৩৪ সাল পর্যন্ত এটিঅ্যান্ডটির উন্নয়ন ও গবেষণা বিভাগে কাজ করেন। তিনি ১৯৩৪ থেকে ১৯৫৪ সাল পর্যন্ত বেল ল্যাব্‌স নামক গবেষণা প্রতিষ্ঠানে কর্মরত ছিলেন। ৩৭ বছরের কর্মজীবনে তিনি ১৩৮টি কৃতিস্বত্ব (প্যাটেন্ট) লাভ করেন। বেল ল্যাবরেটরিজে প্রকৌশলী হিসেবে কাজ করার সময় নাইকুইস্ট তাপীয় কোলাহল ("জনসন-নাইকুইস্ট কোলহল"), পুনর্নিবেশ (ফিডব্যাক) বিবর্ধকসমূহের স্থিতিশীলতা,তারবার্তা (টেলিগ্রাফি), ফ্যাক্স, টেলিভিশন ও যোগাযোগ ক্ষেত্রের অন্যান্য গুরুত্বপূর্ণ সমস্যার উপরে তাৎপর্যপূর্ণ অবদান রাখেন। হার্বার্ট ই আইভস-এর সাথে একত্রে তিনি এটিঅ্যান্ডটি-র সর্বপ্রথম ফ্যাক্স যন্ত্রগুলি নির্মাণ করেন যেগুলি ১৯২৪ সালে জনসমক্ষে প্রকাশ করা হয়। ১৯৩২ সালে তিনি পুনর্নিবেশ বিবর্ধকগুলির স্থিতিশীলতা সংক্রান্ত কালোত্তীর্ণ গবেষণাপত্রটি প্রকাশ করেন। বর্তমানে পুনর্নিবেশ নিয়ন্ত্রণ তত্ত্বের উপরে সমস্ত পাঠ্যপুস্তকে নাইকুইস্ট স্থিতিশীলতা মানদণ্ড নামক বিষয়টি অন্তর্ভুক্ত। তথ্য সম্প্রচারের জন্য পটির প্রশস্ততা (ব্যান্ডউইড্‌থ) সংক্রান্ত আবশ্যকীয়তাগুলি নির্ধারণের উপরে নাইকুইস্ট যে প্রাথমিক তাত্ত্বিক গবেষণাকর্মগুলি সম্পাদন করেন, সেগুলিকে ভিত্তি হিসেবে ব্যবহার করা মার্কিন গণিতবিদ ক্লড শ্যানন এ-সংক্রান্ত গবেষণায় অগ্রগতি সাধন করেন এবং এর পরিণামে তথ্য তত্ত্বের সৃষ্টি হয়। বিশেষত নাইকুইস্ট এটি নির্ণয় করেন যে একক সময়ে একটি তারবার্তা প্রণালীর ভেতর দিয়ে অতিক্রমকারী স্বাধীন স্পন্দনের সংখ্যা ঐ প্রণালীর পটির প্রশস্ততার দ্বিগুণ পরিমাণ দ্বারা সীমায়িত। তিনি তাঁর গবেষণার ফলাফলগুলি সার্টেন ফ্যাকটর্‌স অ্যাফেক্‌টিং টেলিগ্রাফ স্পিড (Certain factors affecting telegraph speed, "তারবার্তার দ্রুতির উপর প্রভাব বিস্তারকারী কিছু নিয়ামক") (১৯২৪) এবং সার্টেন টপিক্‌স ইন টেলিগ্রাফ ট্রান্সমিশন থিওরি (Certain topics in Telegraph Transmission Theory, "তারবার্তা সম্প্রচার তত্ত্বের কিছু বিষয়") (১৯২৮). নামক দুইটি গবেষণাপত্রে প্রকাশ করেন। এই নিয়মটি বর্তমানে নাইকুইস্ট-শ্যানন উপপাদ্য নামে পরিচিত। নাইকুইস্ট হার: নমুনায়ন হার যেটি নমুনায়িত সংকেতের তরঙ্গরূপের পটি-প্রশস্ততার দ্বিগুণ; এর চেয়ে বেশি হারে নমুনায়ন করলে তরঙ্গরূপটি সঠিক পুনর্নিমাণ নিশ্চিত করা যায়। নাইকুইস্ট কম্পাংক: কোনও ব্যবস্থার নমুনায়ন হারের অর্ধেক; এই মানের নিচে অবস্থিত সংকেত কম্পাংকগুলি দ্ব্যর্থহীনভাবে উপস্থাপন করা যায়। নাইকুইস্ট ছাঁকনি নাইকুইস্ট রেখাচিত্র নাইকুইস্ট আইএসআই মানদণ্ড নাইকুইস্ট (প্রোগ্রামিং ভাষা) নাইকুইস্ট স্থিতিশীলতা মানদণ্ড http://www.ieeeghn.org/wiki/index.php/Harry_Nyquist H. Nyquist, "Thermal Agitation of Electric Charge in Conductors", Phys. Rev., Vol. 32, pp. 110–113, 1928 H. Nyquist, "Regeneration theory", Bell System Technical Journal, vol. 11, pp. 126–147, 1932 Nyquist, Harry. "Certain factors affecting telegraph speed". Bell System Technical Journal, 3, 324–346, 1924 Nyquist, Harry. "Certain topics in telegraph transmission theory", Trans. AIEE, vol. 47, pp. 617–644, Apr. 1928 Reprint as classic paper in: Proc. IEEE, Vol. 90, No. 2, Feb 2002